BODOLAND रादाब: मुसलपुर, 12 मे : आसामनि मन्थ्रि सभायाव Handloom & Textile, Soil Conservation, Welfare of plain Tribe & Backward Class ( BTC ) बिबाननि समायखिरा लाखांनायनि उनावनो दिनै इउ.जि ब्रह्म बिथांआ बाक्सा जिल्लानि बेंगिरि आरो पुलिस बिफानजों जयै जिल्लानि गेजेराव थानाय कभित-19 थासारिनि बागै गुवारै सावरायनाय जायो आरो लोगोसेनो सोरखारा गोदानै फोसावनाय कभित-19नि नेमखान्थिफोरखौ फालिनो थाखाय गोख्रों बिथोन होयो । जिल्लानि गेजेराव कभित-19 पजितिभ बांबोनाय थानायखौ होबथानायनि राहा लायो । बाक्सा जिल्लाव कभित-19 खौ होबथानो थाखाय नांगौ बादियै अक्सिजेन, देहा फाहामसालि, आइ सि इउ खथा, पिपिकेटस बायदिफोरा दं । सिगांनि समाव आंखालाव दंमोनबाबो दायो कभित-19 खौ होबथानो हानाय गोहोआ जिल्लानि गेजेराव दं, आरो गोनांथि जानायफोरखौ सुफुंनो रायजो सोरखारजों सावरायगोन होनना बुंथिदों । बाक्सा जिल्लानि गेजेराव तामुलपुर महकुमानि बेन्दोंआवनो कभित-19 पजितिभखौ बांसिन मोननो हादों होनना मन्थ्रि बिथांआ फोरमायथिदों । बेजों लोगोसेनो मन्थ्रिनि मासिआव जिरायनानै ओन्सोलाव जौगानाइनि खामानि मावनो थाखाय थाबैनो जागायगोन होनना मन्थ्रि इउ.जि ब्रह्म बिथांआ दाजाबदेरो ।